cyanic-selkie/wikianc huggingface dataset:
סרקוסוכוס
תגליות ראשונות
במהלך מספר מסעות מחקר למדבר סהרה שנערכו בשנים 1946–1959, בנהגת הפלאונטולוג הצרפתי אלבר-פליקס דה לאפארן, נתגלו מספר מאובנים גדולים של זוחל דמויי תנינאי. הם נתגלו בתצורת Continental Intercalaire Formation בארצות מאלי, אלג'יריה ודרום תוניסיה. מאובנים אלו כוללים חלקי גולגולת, שיניים, קשקשי אוסטאודרם ומספר חוליות. ב-1957, באזור הידוע כיום כ-Elrhaz Formation בצופן ניז'ר נתגלו מספר שיניים ענקיות על ידי ה' פורה. הפלאונטולוג הצרפתי דה ברואן חקר אותם וקבע שמקורם בתנין עם חרטום ארוך.
מאובנים מברזיל
ב-1977 תואר מין חדש של סרקוסוכוס: Sarcosuchus hartti. מין זה תואר לא בעקבות ממצאים חדשים אלא בעקבות בחינה מחדש של ממצאים ישנים. בסוף המאה ה-19 גילה חוקר הטבע האמריקאי צ'ארלס הארט (Charles Hartt) שתי שיניים גדולות ובודדות, באגן רקונקאוו שבברזיל. הוא שלח אותם לפלאונטולוג עותניאל צ'ארלס מארש, שתיאר אותם וסיווג אותם תחת הסוג תנין (סוג) (Crocodylus) ומין חדש בשם Crocodylus hartti. ב-1907, לאחר בחינה מחדש, הועבר המין לסוג גניאופוליס ונקרא Goniopholis hartti. שרידים אלה נמצאים כיום במוזיאון לתולדות הטבע בלונדון וכוללים שברים מהלסת התחתונה, אוסטאודרם גבי ושתי שיניים. אחרי בחינה מחודשת נוספת הוחלט שמין זה שייך למעשה לסוג סרקוסוכוס, ומאז ועד היום נקרא Sarcosuchus hartti. מעט מאוד ידוע על מין זה בגלל חומר המאובנים החלקי והקטן.
תגליות עדכניות
התגליות המשמעותיות הבאות התרחשו רק בשנות ה-90 של המאה ה-20, אז משלחות פלאונטולוגים מארצות הברית בהובלת הפלאונטולוג ד"ר פול סרנו יצאו למדבר סהרה לחפש מאובנים. ב-1995 נסעו למרוקו לתצורת אאופוס, וחזרו למסעות נוספים ב-1997 ו-2000. במהלך מסעות מחקר אלו הם מצאו מאובנים רבים שכללו גולגולות, שלדים חלקיים וכ-20 טון של עצמות מאובנות שנחפרו מתצורת Elrhaz Formation, שתוארכה לגילאי האפטיאן והאלביאן של סוף הקרטיקון התחתון, כ-125 עד 105 מיליון שנה לפני זמננו. הכנת המאובנים למחקר במעבדה לקח שנה נוספת, ובמהלכה זוהו מאובנים של מספר פרטים מהמין Sarcosuchus imperator, ואלו כללו מספר גולגולות במצב טוב, שלד שמחציתו שלם ורוב עמוד השדרה. בזכות מאובנים אלו ידוע לנו היום הרבה יותר על הסרקוסוכוס הענק.
ב-2010 נמצאו מאובנים נוספים של תנינאי ענק במרוקו ובלוב. ייתכן שגם הם שייכים ל-Sarcosuchus imperator.
M72 לאו
כללי
הלאו חד-פעמי - לאחר שיגור הרקטה אין אפשרות לחזור ולטעון את המשגר ברקטה נוספת ולכן הוא נזרק או משמש לאימונים. על משגרים שנורו מהם הרקטות שיוצרו איתם ניתן להתקין התקן מיוחד המאפשר לירות תת"ק (תת-קליבר) של הרקטה האמיתית. התת"ק הוא רקטה קטנה המדמה ירי אמיתי ואין בה כלל רש"ק (ראש קרבי).
יתרונותיו הגדולים של הלאו אינם יכולת החדירה שלו והרס מטרות משוריינות כטנקים מודרניים, אלא משקלו הנמוך (המאפשר ללוחם חי"ר לשאת שתי רקטות לאו לעומת רקטת AT-4 אחת), פשטות בשימוש בו ועלותו הנמוכה (כאלף דולר אמריקאי ליחידה). תכונות אלה מאפשרות שימוש נרחב בלאו גם נגד מטרות שאינן מוגדרות כמטרות איכות.
הלאו שימש ומשמש צבאות רבים בעולם, כולל צה"ל. בצ'כיה וברוסיה הוא הועתק שלא ברישיון ומיוצר כ-RPG-26.
שירות בצה"ל
ה-M72 לאו משמש בצה"ל במספר דגמים ומכונה "זרזיר מתכלה". הלאו נרכש בעיקר עקב מחירו הנמוך והיכולת לקנותו מכספי הסיוע האמריקאיים. הלאו נמצא בשימוש כפק"ל בחיל הרגלים וחיל ההנדסה, וכן אצל היחידות המיוחדות בצה"ל.
רקטת לאו הגיעה לצה"ל לראשונה במהלך מלחמת יום הכיפורים במסגרת הרכבת האווירית מארצות הברית לישראל. במבצע כותונת השתמש כוח של סיירת צנחנים לראשונה ברקטות, אך התברר שנשא עמו מארזי תרגול ללא מטען נפץ אלא גבס. במבצע מגבית 16, שנערך על ידי שייטת 13 בלילה בין 21 ל-22 באוקטובר 1973, שימשו רקטות לאו לפגיעה בספינת טילים מצרית בנמל ע'רדקה.
כיום משרתים בצה"ל שני דגמים של הלאו: M72A4 נגד כלי רכב ורק"ם רך, ו-M72A9 נגד מבנים.
מפעילים
כעשרים מדינות ברחבי העולם משתמשות ברקטה.
ז'אקמל
העיר ידועה בארכיטקטורה הקולוניאלית הצרפתית השמורה היטב, שנבנתה בתחילת המאה ה-19. העיר הוכרזה באופן זמני כאתר מורשת עולמית.
העיר היא יעד תיירותי פופולרי בהאיטי.
היסטוריה
בשנת 1896 התחוללה שרפה גדולה בעיר ששרפה את רוב מבני העיר. העיר נבנתה מחדש, לעיתים קרובות באמצעות עמודי ברזל יצוקים ומרפסות שנשלחו מצרפת.
רעידת האדמה ב-2010
ב-12 בינואר 2010 חוותה האיטי רעידת אדמה בעוצמה של 7.0 שגרמה לנזקים כבדים ולנפגעים בז'אקמל. תחנת הרדיו של ז'אקמל העריכה כי נהרגו לפחות 5000 תושבים בז'אקמל מרעידת האדמה, אף על פי שראש העיר העריך כי נהרגו 300–400 תושבים, ונפצעו 4,000.
כ-70 אחוז מהבתים ניזוקו, כאשר רוב הנזקים הכבדים יותר היו בשכונות העניות.
בניין העירייה ניזוק עד כדי כך שהיה צריך להרוס אותו ולבנותו מחדש.
קליגרפיה
קָלִיגְרָפְיָה (בעברית: כְּתִיבָה תַּמָּה), היא אמנות הכתיבה הקישוטית. היא נעשית באמצעות עט או מכחול ייעודי. מקור המילה ביוונית - קאלוס (καλλος) "יופי", גראפוס (γραφος) "כתיבה".
יש להבדיל בין קליגרפיה לבין טיפוגרפיה (העוסקת בגופני דפוס ולא בכתב יד), ולבין אפיגרפיה (חקר תחריטי סימנים ואותיות במתכת או אבן) או פלאוגרפיה (חקר כתבי יד עתיקים).
קליגרפיה במזרח הרחוק
קליגרפיה היא תחום חשוב ועתיק יומין באמנות מזרח אסיה ונפוצה בסין גם כיום. היא נחשבת לצורת הציור המעודנת ביותר והשפיעה על סגנונות אמנותיים מזרח אסייתיים אחרים, למשל, סוּמי אֵה - סגנון צביעה סיני ויפני. למרות שנעשה בה שימוש באותיות סיניות אין צורך לדעת סינית כדי להעריך את יופייה - זוהי אמנות מופשטת. קליגרפיה מזרח אסייתית עושה שימוש במכחול לכתיבת סימנים סיניים (汉宇; בסינית - הָאנְדְזְה, ביפנית - קאנג'י ובקוריאנית - הנג'ה) בדיו. משמעות המילה קליגרפיה בסינית "אופן הכתיבה" (שוּפָה 书法\書法); ביפנית "דרך הכתיבה" (שוֹדוֹ 書道); ובקוריאנית "אמנות הכתיבה" (סוֹיֵה Seoyae 書藝).
קליגרפיה באסלאם
קליגרפיה ערבית/פרסית עוסקת בעיטורים גאומטריים (ערבסקות) על קירות ותקרות מסגדים כמו-גם על דף.
עבור המוסלמים קליגרפיה היא ביטוי לדרגת האמנות הגבוהה ביותר - אמנות העולם הרוחני - ומספקת קשר בין השפה לדת. מכיוון שהאסלאם הונחל לאנושות בשפה הערבית - השפה והכתב הערבי מקודשים. מכאן ברורה חשיבות אמנות הקליגרפיה כאמנות מקודשת. בתפיסה המוסלמית כל מעשה כתיבה מקביל לעבודתו של סופר סת"ם ביהדות.
הקליגרפיה באמנות המוסלמית התפתחה במקביל לשפה הערבית ודת האסלאם.
הקוראן היווה מרכיב חשוב בהתפתחות השפה הערבית ולפיכך גם בהתפתחותה של הקליגרפיה. בעולם האסלאם קיימת מסורת קליגרפית עשירה, שעליה מסתמכים אמנים בני-זמננו בעבודתם.
ראו גם:
קליגרפיה בעולם המערבי
קליגרפיה מערבית עוסקת בעיקר באלפבית הלטיני אך גם, במידה פחותה, ביווני וקירילי. גרסאות קדומות לאלפבית החלו להתפתח בסביבות 3000 לפנה"ס ובהמשך התפתחו האותיות הלטיניות מאותיות יווניות - תחילה בצורתן ה"גדולה" וההמשך התפתחותן לאותיות ה"קטנות" (בתקופתו של קרל הגדול, קיסר האימפריה הרומית הקדושה). גליונות פפירוס ארוכים הוחלפו בידי הרומאים בספרים ראשוניים אשר היו בתחילה לא יותר מעמודי מגילה מקופלים עשויים עורות בעלי חיים. עטים עשויי קש התחלפו בקולמוסי נוצה.
הנצרות דרבנה את התפתחות הכתיבה על ידי עידוד העתקתם של ספרי תנ"ך וכתבי קודש אחרים. בתקופה שבין המאה השביעית למאה התשיעית ראתה אירופה פריחה חדשה בתפוצתם של כתבי-דת לטיניים מאוירים ומעוטרים (לדוגמה - קובץ בשורות לינדיספארן). הקיסר קרל הגדול זימן אליו את אלקווין (Alcuin) - ראש המנזר של יורק, אנגליה - לבירתו באאכן במטרה לעודד כתיבה מסוגננת. אלקווין ביצע רוויזיה גדולה בכל סגנונות הכתיבה והטקסטים ובסופה פיתח יד (hand - ביטוי שמשמעותו סגנון קליגרפי) חדשה וקרא לה על שם פטרונו - המינוסקול הקרולינגי. באירלנד, סקוטלנד ושאר תפוצות קלטיות באירופה כתבו הנזירים באותיות אוּנקִייליוֹת (Uncial). במאה ה-12 הופיע הכתב הגותי (להבדיל מאלפבית גותי) שנקרא גם "אות שחורה" (Blackletter). איטליה תרמה את כתיב צ'נסרי (Chancery) והכתב הנטוי (Italic).
מאחר שהשימוש בכתב-יד כאמצעי תקשורת הולך ופוחת, משמשת כיום הקליגרפיה בעיקר באירועים מיוחדים - למשל בכרטיסי ברכה, קעקועים, תפריטים וכדומה.
החל משנות ה-70 של המאה ה-20 נפוץ במגוון מדיות השימוש באותיות קליגרפיות דרמטיות וזוויתיות בסגנון הגרפיטי - אשר מקושר לעיתים קרובות לתרבות ההיפ הופ.
קליגרפיה בעברית
כתב סת"ם הוא סגנון קליגרפיה יהודית מסורתית שבו נכתבים ספרי תורה, תפילין, מזוזות וגם חמש המגילות.
הארי המזוהם
הארי המזוהם (באנגלית: Dirty Harry) הוא סרט אמריקאי מז'אנר הפעולה והמתח משנת 1971, שבוים על ידי דון סיגל, בכיכובו של קלינט איסטווד.
איסטווד מגלם בסרט שוטר קשוח בשם הארי, הפועל נגד המערכת. במהלך הסרט הוא רודף אחרי סקורפיו, רוצח סדרתי בסן פרנסיסקו.
הסרט נודע, בין השאר, באמירה המפורסמת "Do you feel lucky, punk?", שפירושה: "אתה מרגיש בר-מזל, פרחח?".
בשנת 2012 הסרט נבחר לשימור בארכיון הסרטים הלאומי של ארצות הברית.
קליגרפיה
קליגרפיה בעברית
בספרי תנ"ך עבריים מהמאות התשיעית והעשירית ניתן לראות כי המשכילים דוברי העברית והארמית השתמשו בטכניקות קליגרפיות המקבילות לאלה של האסלאם.
הארי המזוהם
עלילת הסרט
הסרט מתמקד בהארי קלהאן - שוטר ותיק יחסית שלרוב לא בוחל באמצעים כדי לעצור פושעים, בניגוד לחבריו השוטרים ולאתיקה המשטרתית. העלילה מתחילה כאשר אדם מסתורי הורג אישה ללא כל סיבה, באמצעות רובה צלפים. הוא שולח מכתב לראש העיר שבו הוא מבקש 100,000 דולר אמריקני או שהוא יהרוג אדם נוסף בכל יום. כדי לתפוס את הרוצח הקורא לעצמו "סקורפיו" (עקרב), מגייסים את הארי ושותפו, שמצליחים לסכל חלק מניסיונות הרצח הנוספים שלו (שגם בהן הוא השתמש ברובה צלפים) אבל בכל זאת הוא מצליח לרצוח מספר אנשים נוספים. בעקבות המצוד אחריו הרוצח מכפיל את הסכום שהוא דורש או שהוא יקבור בעודה חיה נערה שהוא חטף.
קליגרפיה
קליגרפיה בעברית
"כתיבה תמה" הוא מושג הלכתי המתאר כתב יד ברור ומוקפד.
הארי המזוהם
עלילת הסרט
בעקבות החשש לגורל הנערה המשטרה מחליטה לשלוח את הארי לבדו עם הכסף עבור הרוצח. גונזלס, שותפו של הארי, נתן לו מכשיר ציתות על מנת שיוכל לעקוב אחרי הארי למקום המפגש בתקווה לתפוס את הרוצח. הצלף מתעמת עם הארי שמצליח לדקור אותו ברגלו, ובורח ללא הכסף. הרוצח לא מגלה להם איפה נמצאת הנערה, אבל הארי מצליח לאתר את הרוצח בעזרת רופא שטיפל ברגל הפצועה של סקורפיו. הארי עוצר את הרוצח ומענה אותו עד שהוא מספר לו איפה נמצאת הנערה, אבל לא מגיע אליה בזמן ומוצא אותה מתה. בנוסף, בעקבות עינוי הרוצח ומכיוון שהשוטרים לא חיכו לצו, המשטרה לא יכולה לעצור את הרוצח ונראה להארי שהרוצח התחמק.
קליגרפיה
קליגרפיה בעברית
על בסיס כתב עתיק פותח גופן "ירושלמי".
להלן דוגמה הממחישה את השימוש בקליגרפיה לצורכי טיפוגרפיה, גופן "גוטמן קליגרפי":
הארי המזוהם
עלילת הסרט
הארי מחליט לעקוב אחר הרוצח בזמנו החופשי, עד שהרוצח פונה לתקשורת ומספר להם שהארי עינה אותו ועוקב אחריו, והארי נאלץ להפסיק לעקוב אחריו. אחרי זמן קצר הרוצח מחליט לקחת אוטובוס של ילדים כבני ערובה ולבקש כופר תמורתם, שכולל מטוס סילון, או שירצח אותם. ראש העיר מסכים לשלם את הכופר אבל הארי מסרב הפעם להיות מי שיתן לו את הכסף, ומחליט לרדוף אחר הרוצח בעצמו. הארי מחכה לאוטובוס וקופץ על גגו, קרב יריות מתפתח והארי מצליח להרוג את הרוצח ולהציל את בני הערובה. בסוף הסרט הארי זורק את התג שלו, בגלל נכונותה של המשטרה וראש העיר לתת לרוצח לברוח ללא עונש. סצנה זו היא סצנת מחווה לסצנה זהה מהסרט "בצהרי היום" משנת 1952.
הכנסות
הסרט היה הסרט החמישי בהכנסות בשנה בה יצא לאקרנים. בסך הכול הסרט הכניס כ-36,000,000 דולרים, מה שהופך אותו להצלחה פיננסית, בהתחשב בתקציבו - 4,000,000 דולרים.
השפעה וקבלה בציבור
כשיצא הסרט, הוא גרם למחלוקות רבות בציבור על השימוש באלימות על מסכי הקולנוע (באותה שנה נשבר שיא של אלימות בקולנוע עם צאת הסרט יחד עם הסרטים "תפוז מכני" ו"כלבי הקש", אשר גם בהם יש אלימות גרפית רבה). בנוסף, התקיימה מחאה פמיניסטית כנגד הסרט.
דמותה הקשוחה והצינית של קלאהן השפיעה והגדירה את תפקידיו של השחקן הראשי קלינט איסטווד בעשורים שבאו לאחר הסרט.
הסרט נחשב למשפיע מאוד בז'אנר סרטי המשטרה והפשע. מבקר הסרטים הידוע רוג'ר איברט אמר על הסרט כי.
בשנה שלאחר הסרט חלה עלייה רבה במכירות של דגם האקדח של קלאהן, 44. מגנום, והוא נחשב לנשק השני בפופולריות שלו, אחרי החרבות מסרטי "מלחמת הכוכבים" (על פי סקר של חברת ההפקה פוקס המאה ה-20 שנערך בשנת 2008).
בשנת 2008 הסרט נבחר לאחד מ-500 הסרטים הטובים ביותר בכל הזמנים, על פי מגזין אמפייר.
באתר Rotten Tomatoes קיבל הסרט ציון של 95%.
מוזיקה
את המוזיקה לסרט כתב והלחין לאלו שיפרין, מלחין שעבד כבר שנים עם דון סיגל. בפס הקול ניכרות השפעות רבות של ג'אז, מוזיקה קלאסית ורוק פסיכדלי.
סרטי המשך
הסרט זכה להצלחה רבה, ובעקבותיו צולמו ארבעה סרטי המשך. את השלישי שבהם ביים קלינט איסטווד עצמו. הסרטים הם:
מספר קוונטי
מספר קוונטי (Quantum number) הוא ערך מספרי המתאר כמות נשמרת של גודל פיזיקלי בדינמיקה של מערכת קוונטית – מערכת של חלקיקים קוונטיים, אחד או יותר.
היבט חשוב של הפיזיקה הקוונטית הוא הקוונטיזציה של כמויות נצפות, הנובעת מכך שמספרים קוונטיים הם קבוצות בנות מנייה של סט דיסקרטי של מספרים שלמים, חצי שלמים או שליש שלמים. הקוונטיזציה היא אחד ההבדלים החשובים בין מכניקת הקוונטים לבין המכניקה הקלאסית, בה הערכים המאפיינים את גודלי המערכת רציפים ולא בדידים. מספרים קוונטיים רבים הם גודל חסר מימד. לעומת זאת, חלק מהמספרים הקוונטיים הם ממדיים, כגון מטען חשמלי, הנמדד ביחידות של מטען יסודי, או ספין, הנמדד ביחידות של קבוע פלאנק המצומצם.
עבור כל מערכת קוונטית, קיים מספר קוונטי אחד או יותר המתאר אותה. לכן, קשה למנות את כל המספרים הקוונטיים האפשריים. המספרים הקוונטיים נחלקים לשתי משפחות עיקריות. הראשונה היא מספרים קוונטיים כלליים, העשויים לתאר כל חלקיק קוונטי. רבים מאלו הם מספרים קוונטיים של טעם (flavor quantum numbers), הקובעים את סוג החלקיק. השימוש במספרים אלו נפוץ בתחום פיזיקת החלקיקים. המשפחה השנייה היא מספרים קוונטיים אלקטרוניים, המתארים את רמות האנרגיה של אלקטרונים באטומים. מספרים אלו מוגדרים כ"סט של ערכים מספריים אשר נותנים פתרונות מקובלים של משוואת הגלים של שרדינגר עבור אטום המימן". השימוש במספרים אלו נפוץ בתחום פיזיקת הקוונטים.
מטען חשמלי
מטען חשמלי הוא מספר קוונטי הקובע את אופן ההתנהגות של חלקיקים תחת השפעת הכוח האלקטרומגנטי. מטען חשמלי מסומן Q. מושג המטען החשמלי היה מוכר זמן רב לפני פיתוח התאוריה הקוונטית. למעשה, המטען החשמלי הוא אחת התופעות החשובות ביותר בפיזיקה הקלאסית. בה בעת, הוא מאפיין מרכזי של מערכות קוונטיות – אלו מביניהן הטעונות חשמלית. החלקיקים הידועים ביותר, הנושאים מספר קוונטי זה, הם הפרוטון והאלקטרון, בעלי מטענים חשמליים של 1 ומינוס 1, בהתאמה.
קווארקים נושאים מטען חשמלי שאינו מספר שלם, אלא כפולה של. הקווארקים למעלה, קסום ועליון הם בעלי מטען חשמלי של, בעוד הקווארקים למטה, מוזר ותחתון הם בעלי מטען חשמלי של מינוס. האנטיקווארקים של כל אחד מאלו נושאים את המטען החשמלי הנגדי. קווארקים תמיד מחוברים לכדי חלקיקים מורכבים, האדרונים, שהמטען החשמלי שלהם הוא תמיד מספר שלם. כך, לדוגמה, שני קווארקי למעלה ועוד קווארק למטה מרכיבים את הפרוטון, שמטענו החשמלי 1 (דהיינו, ועוד  מינוס ). שני קווארקי למטה ועוד קווארק למעלה מרכיבים את הנייטרון, שמטענו החשמלי 0 (דהיינו, מינוס מינוס  ועוד ). שני קווארקי אנטי-למעלה ועוד קווארק אנטי-למטה מרכיבים את האנטיפרוטון, שמטענו החשמלי מינוס 1 (דהיינו, מינוס מינוס  ועוד ). קווארק למעלה וקווארק אנטי-למטה מרכיבים את הפאיון החיובי, שמטענו החשמלי 1; האנטי-חלקיקים שלהם מרכיבים את הפאיון השלילי; קווארק למעלה וקווארק אנטי-למעלה, או קווארק למטה וקווארק אנטי-למטה, מרכיבים את הפאיון הנייטרלי.
הפוטון נושא את הכוח האלקטרומגנטי, הפועל בין חלקיקים בעלי מטען חשמלי. לפוטון עצמו יש מטען חשמלי של 0.
לפי חוק שימור המטען החשמלי, שהוא דוגמה לשימור מדויק (exact conservation), המטען החשמלי הוא מספר קוונטי הנשמר תמיד, כלומר, אף תהליך פיזיקלי מוכר אינו משנה את סכום המטענים החשמליים משני צדי התהליך.
ספין
ספין או תנע זוויתי פנימי (spin או intrinsic angular momentum), המסומן s, הוא מספר קוונטי המתאר ערך עצמי של אופרטור תנע זוויתי פנימי, S, באופן הבא:
הספין של חלקיק קובע האם החלקיק הוא בוזון או פרמיון. כאשר הספין הוא מספר שלם, החלקיק הוא בוזון. כאשר הספין הוא מספר חצי שלם, החלקיק הוא פרמיון. פרמיונים מצייתים לעקרון האיסור של פאולי, הקובע ששני פרמיונים אינם יכולים להימצא באותו מצב קוונטי בו זמנית.
מספר באריוני
המספר הבאריוני של כל באריון הוא 1, בעוד המספר הבאריוני של כל אנטי-באריון הוא מינוס 1. לדוגמה, לפרוטון ולנייטרון יש מספר באריוני של 1, בעוד לאנטיפרוטון ולאנטינייטרון יש מספר באריוני של מינוס 1. לכל קווארק יש מספר באריוני של. לכל אנטיקווארק יש מספר באריוני של מינוס. לחלקיקים שאינם באריונים או קווארקים יש מספר באריוני של 0. בהתאם, למזונים – האדרונים המורכבים מקווארק ואנטיקווארק – יש מספר באריוני של 0, זאת ולו מהסיבה הפשוטה שהמספר הבאריוני של הקווארק מבטל את המספר הבאריוני של האנטיקווארק.
מספר לפטוני
מספר לפטוני (lepton number) הוא מספר קוונטי המתאר את ההפרש בין כמות הלפטונים לכמות האנטילפטונים המצויים בחלקיק. מספר לפטוני מסומן L.
לאלקטרון, למואון ולטאו יש מספר לפטוני של 1. לאנטי-חלקיקים שלהם – פוזיטרון, אנטימואון ואנטיטאו – יש מספר לפטוני של מינוס 1. לניוטרינו יש מספר לפטוני של 1, בעוד לאנטיניוטרינו יש מספר לפטוני של מינוס 1. לחלקיקים שאינם לפטוניים יש מספר לפטוני של 0.
בדעיכת בטא מינוס או פלוס, נפלט יחד עם האלקטרון או הפוזיטרון גם אנטיניוטרינו או ניוטרינו, בהתאמה. הסיבה לכך היא שדעיכת בטא משמרת את המספר הלפטוני. סכום המספרים הלפטוניים של האנטיניוטרינו והאלקטרון, או של הניוטרינו והפוזיטרון, הוא 0, בדיוק כמו המספר הלפטוני של החלקיק הנכנס, שהוא נייטרון או פרוטון.
איזוספין חלש
מבין הבוזונים הנושאים את הכוח החלש, האיזוספין החלש של בוזון הוא 1, של בוזון  הוא מינוס 1 ושל בוזון Z הוא 0. לכל הפרמיונים היסודיים יש איזוספין חלש של או מינוס. לגבי קווארקי למעלה ולמטה, הרכיב השלישי של האיזוספין שווה לאיזוספין החלש, כלומר I3=T3. לקווארקים שמטענם החשמלי חיובי (למעלה, קסום, עליון) יש איזוספין חלש של. לקווארקים שמטענם החשמלי שלילי (למטה, מוזר, תחתון) יש איזוספין חלש של מינוס. ללפטונים הטעונים שלילית יש איזוספין חלש של מינוס. ללפטונים הנייטרליים, כלומר, חלקיקי ניוטרינו, יש איזוספין חלש של. לאנטי-חלקיקים של כל אחד מאלו יש את הערך הנגדי.
כל ערכי האיזוספין החלש הנזכרים לעיל מתייחסים לחלקיקים בעלי כיראליות שמאלית, או ימנית עבור אנטי-חלקיקים. האיזוספין החלש חווה שבירת סימטריה כיראלית בין שמאלית (left-handed chirality) לימנית (right-handed chirality). תחת כיראליות ימנית, או שמאלית עבור אנטי-חלקיקים, האיזוספין החלש הוא 0. פרמיונים עם כיראליות ימנית, כמו אנטיפרמיונים עם כיראליות שמאלית, אינם משתתפים בתהליכים של הכוח החלש.
לחלקיקים שאינם יסודיים, כלומר, האדרונים, אין כלל ערך של איזוספין חלש. זאת, מכיוון שהאדרונים הם תוצאה של תהליך של הכוח החזק, שאינו משמר את האיזוספין החלש.
היפרמטען חלש
היפרמטען חלש (weak hypercharge) הוא מספר קוונטי המקשר בין המטען החשמלי, Q, לבין האיזוספין החלש, T3, של חלקיק. ההיפרמטען החלש הוא המספר הקוונטי המאפיין את הכוח האלקטרו-חלש. הוא קשור לסימטריית הכיול. היפרמטען חלש מסומן YW.
ההיפרמטען החלש מתאר סימטריה שהתקיימה בעידן האלקטרו-חלש, השלב של המפץ הגדול שלאחר ההיפרדות בין הלפטונים לקווארקים, אך טרם הפיצול של הלפטונים והקווארקים לטעמים ולדורות שונים. לכן, לכל הלפטונים יש ערך זהה של היפרמטען חלש, מינוס 1; לכל האנטילפטונים יש היפרמטען חלש של 1; לכל הקווארקים יש היפרמטען חלש של ולכל האנטיקווארקים יש היפרמטען חלש של מינוס. לגבי קווארקים, ההיפרמטען החלש שווה למספר הבאריוני. לגבי לפטונים, ההיפרמטען החלש נגדי למספר הלפטוני. נתונים אלו מתייחסים לחלקיקים בעלי כיראליות שמאלית ולאנטי-חלקיקים בעלי כיראליות ימנית.
כדי שלחלקיק יהיה ערך של היפרמטען חלש, נדרש שיהיה לו ערך של איזוספין חלש – ולהפך. על כן, נתון זה קיים רק עבור חלקיקים יסודיים. להאדרונים אין כלל ערך של היפרמטען חלש.
איזוספין
ניתן לראות את המספר הקוונטי I3 כמשלב לתוכו את המספר למעליות (upness) ואת המספר למטיות (downness), שאינם מוכרים כמספרים קוונטיים כשלעצמם, בניגוד למוזרות, קסם, תחתיות ועליוניות. הרכיב השלישי של האיזוספין הוא מחצית סכום הלמעליות והלמטיות של חלקיק.
לחלקיקים שאינם מהווים או כוללים קווארקי למעלה או למטה, או את האנטיקווארקים שלהם, יש איזוספין של 0.
קסם
קסם (charm) הוא מספר קוונטי המתאר את ההפרש בין כמות קווארקי קסום לכמות קווארקי אנטי-קסום המצויים בחלקיק. הקסם של קווארק קסום הוא 1 ושל קווארק אנטי-קסום הוא מינוס 1. קסם מסומן C.
מוזרות
מוזרות (strangeness) היא מספר קוונטי המתאר את ההפרש בין כמות קווארקי אנטי-מוזר לכמות קווארקי מוזר המצויים בחלקיק. המוזרות של קווארק מוזר היא מינוס 1 ושל קווארק אנטי-מוזר היא 1. מוזרות מסומנת S.
עליוניות
עליוניות (topness) היא מספר קוונטי המתאר את ההפרש בין כמות קווארקי עליון לכמות קווארקי אנטי-עליון המצויים בחלקיק. העליוניות של קווארק עליון היא 1 ושל קווארק אנטי-עליון היא מינוס 1. עליוניות מסומנת T.
קווארקי עליון אינם עוברים תהליך של האדרוניזציה (hadronization), עקב אורך החיים הקצר שלהם, כך שהם אינם יכולים להוות מרכיב של חלקיקים מורכבים כלשהם אותם המספר עליוניות יהיה עשוי לתאר. על כן, העליוניות של כל ההאדרונים היא 0.
תחתיות
תחתיות (bottomness) היא מספר קוונטי המתאר את ההפרש בין כמות קווארקי אנטי-תחתון לכמות קווארקי תחתון המצויים בחלקיק. התחתיות של קווארק תחתון היא מינוס 1 ושל קווארק אנטי-תחתון היא 1. תחתיות מסומנת.
היפרמטען
היפרמטען (hypercharge) הוא מספר קוונטי המשלב את המספרים הקוונטיים של הטעם הקשורים לכוח החזק. היפרמטען מסומן Y.
כך, לדוגמה, לפרוטון ולנייטרון יש היפרמטען של 1, מכיוון שמספר הבאריון שלהם הוא 1 ואילו מספרי הקסם, מוזרות, עליוניות ותחתיות שלהם הם 0.
ההיפרמטען אינו נשמר תמיד. תהליכים של הכוח החלש עשויים להפר אותו, אם כי הוא נשמר בחלק מהם, לרבות דעיכת בטא.
טבלת מספרים קוונטיים של חלקיקים
הטבלה להלן מפרטת חלק מהמספרים הקוונטיים של חלקיקים אחדים, לרבות כל החלקיקים היסודיים.
מספרים קוונטיים אלקטרוניים
המספרים הקוונטיים האלקטרוניים הם ארבעה מספרים קוונטיים, המתארים באופן חד-חד-ערכי כל אלקטרון הקיים באטום מסוים. חלק מהמספרים הקוונטיים האלקטרוניים עשויים להיות זהים עבור שני אלקטרונים באותו אטום, אך לא ייתכן שכל הארבעה יהיו זהים. מספרים אלו מרכיבים פתרון שלם ומלא של משוואת שרדינגר עבור אטום המימן.
ארבעת המספרים הקוונטיים האלקטרוניים הם: אינטראקציית אורביטל-ספין יוצרת יחס בין מספרים אלה. לפיכך, תיאור מלא של המערכת יכול להינתן גם עם פחות מ-4 מספרים קוונטיים, אם נעשות בחירות אורתוגונליות מתאימות עבור וקטורי הבסיס.
נומנקלטורה של אלקטרון באטום
מודלים רבים ושונים הוצעו לאורך ההיסטוריה של מכניקת הקוואנטים, אך מערכת הנומנקלטורה החשובה ביותר נוצרה מהתאוריה האורביטלית מולקולרית של פרידריך הונד ורוברט סנדרסון מוליקן  (זוכה פרס נובל לכימיה 1966) ומתרומותיהם של שרדינגר, סלייטר  וג'ון לנרד ג'ונס. מערכת זו של נומנקלטורה משלבת את מודל רמות האנרגיה של בוהר, התאוריה האורביטלית של הונד-מוליקן ותצפיות על ספין האלקטרון המבוססות על ספקטרוסקופיה וכללי הונד.
מספר קוונטי יסודי
מתאר את הקליפה, או רמת האנרגיה של אלקטרון. ערכו של n נע במרווחים שלמים בין 1 לבין מספרה של הקליפה החיצונית ביותר באטום אשר מכילה את אלקטרוני הערכיות: לדוגמה: עבור צסיום (Cs) אלקטרון הערכיות החיצוני ביותר נמצא ברמת אנרגיה מספר 6 ולכן אלקטרון צסיום מתואר על ידי ערכי n בטווח \{1..6\}.
עבור חלקיקים בפוטנציאל לא תלוי זמן (ראה משוואת שרדינגר), מספר זה מציין את הערך העצמי ה-n-י של ההמילטוניאן (H), דהיינו האנרגיה, E ללא התרומה של התנע הזוויתי (J^2).
לכן, למספר זה יש תלות רק במרחק בין האלקטרון לבין הגרעין (הקואורדינטה הרדיאלית, r). מרחק זה גדל עם n, ולכן מצבים קוונטיים עם מספרים קוונטיים יסודיים שונים משויכים לקליפות שונות.
מספר קוונטי זוויתי
ידוע גם כמספר קוונטי אורביטלי, מתאר תת-קליפה אלקטרונית ומבטא את הגודל של התנע הזוויתי (מסומן כאופרטור התנע הזוויתי האורביטלי L) דרך היחס הבא:
בכימיה ובספקטרוסקופיה, \ell = 0 מסומן כאורביטל s, \ell = 1 מסומן כאורביטל p, \ell = 2 מסומן כאורביטל d ו - \ell = 3 מסומן כאורביטל f.
ערכי \ell משתנים בטווח במרווחים שלמים מאחר שהרמה הראשונה מכילה רק אורביטל s, הרמה השנייה מכילה בנוסף ל-s גם אורביטל p, השלישית מכילה בנוסף ל-s ו-p גם אורביטל d וכן הלאה: למספר זה יש חשיבות רבה בכימיה שכן הוא מגדיר את האורביטל האטומי ומשפיע על הקשר הכימי ועל זווית הקשר.
מספר קוונטי מגנטי
מתאר אורביטל מסוים (או "ענן") בתוך תת-קליפה אלקטרונית ומבטא את היטל התנע הזוויתי של האורביטל לאורך ציר מוגדר:
ערכי m_\ell משתנים בטווח במרווחים שלמים:
תת קליפת s (\ell = 0) מכילה רק אורביטל אחד ולכן המספר הקוונטי המגנטי של אלקטרון ברמה זו, m_\ell, תמיד יהיה שווה לאפס.
לעומת זאת, תת-קליפת p (\ell = 1) מכילה 3 אורביטלים ולכן המספר הקוונטי המגנטי של אלקטרון ברמה זו, m_\ell, יכול לקבל את אחד מ-3 הערכים:
-1, 0, 1 בתת קליפה d (\ell = 2) ישנם 5 אורביטלים ולכן המספר הקוונטי המגנטי של אלקטרון ברמה זו, m_\ell, יכול לקבל אחד מ-5 הערכים:
מספר קוונטי ספיני שניוני
מכונה גם מספר קוונטי ספיני היטלי, מתאר את S, הספין (תנע זוויתי פנימי) של האלקטרון בתוך האורביטל ומבטא את היטלו לאורך ציר z:
ערכי m_s משתנים בטווח \{-s..s\} במרווחים שלמים:
לאלקטרון בודד יש מספר ספין וכתוצאה מכך המספר הקוונטי הספיני השניוני שלו הוא  שמשמעותו פיצול לרמות אנרגיה או למצבים עצמיים: עקב עיקרון האיסור של פאולי, האלקטרונים המאכלסים אורביטל יחיד חייבים להיות במצבים קוונטיים שונים זה מזה. לכן, כל אורביטל יכול להכיל רק 2 אלקטרונים (עם מצבים עצמיים שונים) לכל היותר.
כללי 4 המספרים מסוכמים בטבלה הבאה: דוגמה: המספרים הקוונטיים של אלקטרוני הערכיות בשכבה החיצונית ביותר של אטום הפחמן (C), הנמצאים באורביטל 2p, הם: n = 2 - הקליפה האלקטרונית השנייה, \ell = 1 - תת-קליפה אלקטרונית p, אחת מ-3 האפשרויות: ו-  - עבור ספינים מקבילים.
תוצאות ספקטרוסקופיה מראות כי אורביטל אטומי יכול לאכלס עד שני אלקטרונים. עם זאת, על פי כללי הונד, אשר כוללים בתוכם גם את עקרון האיסור של פאולי, שני אלקטרונים לא יכולים להיות באותו מצב קוונטי בדיוק ולא באותה קבוצה של מספרים קוונטיים. הנחת אד הוק הייתה כי למספר הקוונטי הרביעי יש רק שני ערכים אפשריים. הנחה זו אומתה מאוחר יותר על ידי ניסוי שטרן-גרלך ומכניקת הקוונטים היחסותית.
מספרים קוונטיים של תנע זוויתי כולל
כאשר נלקחת בחשבון אינטראקציית אורביטל-ספין (Spin–orbit interaction), האופרטורים L ו- S כבר לא קומוטטיביים עם ההמילטוניאן ולכן ערכיהם העצמיים משתנים עם הזמן.
במקרה זה, מספרים קוונטיים אחרים משמשים לתיאור התנע הזוויתי:
מספר קוונטי זוויתי כולל
מבטא את הגודל של התנע הזוויתי הכולל (המסומן כאופרטור J) דרך היחס הבא:
מאחר ש- ערכי j משתנים במרווחים שלמים בטווח הבא:
היטל תנע זוויתי כולל
מבטא את היטל התנע הזוויתי הכולל לאורך ציר מוגדר: ערכי m_j משתנים בטווח\{-j..j\} במרווחים שלמים: כאשר ניתן לבטא זאת באנלוגיה גם כך: ו-
שיקוף
סימטריית שיקוף (parity) מציינת את היפוך הקואורדינטות של המרחב בדומה לשיקוף במראה:
המספר הקוונטי P מבטא את הערך העצמי של סימטריה זו:
כאשר: לדוגמה: המצבים הקוונטיים במערכת זו ניתנים לתיאור כקומבינציה ליניארית של 8 המצבים שלעיל. אך, בנוכחות של אינטראקציית אורביטל-ספין, המערכת מתוארת על ידי 8 מצבים חדשים אחרים המהווים ערכים עצמיים של ההמילטוניאן ומקורם במצבים הישנים:
שושנה שילוני
שושנה שִילוֹנִי (נולדה ב-6 בדצמבר 1932 בבוצ'אץ', גליציה המזרחית, פולין) היא סופרת ילדים ונוער ואשת חינוך ישראלית, אשר כתיבתה מתמקדת בתיעוד ובהנצחת השואה.
בישראל
במאי 1946 עלתה דרך נמל קונסטנצה לארץ ישראל במסגרת עליית הנוער והתחנכה בבית הספר מקוה ישראל, שם פגשה את בעלה יצחק, והשניים נישאו ב-1950. שילוני עבדה שנים רבות כמזכירה במוסדות חינוך שונים ובמקביל פרסמה שבעה ספרי ילדים ונוער, העוסקים בתיעוד ובהנצחת השואה ומהווים חומר עזר להוראת השואה במוסדות החינוך בישראל. סיפוריה התפרסמו גם בעיתוני הילדים: "דבר לילדים", "הארץ שלנו" ו"זרקור".
שילוני היא חברת הסומליו"ן (ארגון של סופרי הילדים והנוער בישראל). מתגוררת בראשון לציון, נשואה, אם לשני בנים.
Here I Am (אלבום של קלי רולנד)
Here I Am (בעברית: הנה אני) הוא אלבום האולפן השלישי של הזמרת-יוצרת האמריקאית קלי רולנד. האלבום יצא לאור ב-22 ביולי 2011 על ידי חברת התקליטים יוניברסל מוטאון רקורדס. מתוך האלבום יצאו שישה סינגלים.
האלבום הגיע למקום השלישי במצעד הבילבורד 200.
אהבה בעיר הגדולה 2
אהבה בעיר הגדולה 2 (ברוסית: Любовь в большом городе 2) הוא סרט קומדיה רומנטית משנת 2010 בבימויו של מריוס וייסברג, המשמש כהמשך לסרט "אהבה בעיר הגדולה" ובו מככבים גם שחקני הסרט הראשון בסדרה.
הסרט נעשה בהפקה משותפת של אוקראינה ורוסיה, אך בשנת 2018 הסוכנות הממלכתית האוקראינית לקולנוע אסרה את הסרט לשידור והקרנה באוקראינה בשל מה שמכונה על ידי הרשויות "אי עמידה בהוראות חוק הקולנוע האוקראיני".
לסרט הופק המשך בשם "אהבה בעיר הגדולה 3".
עלילה
הסרט מתחיל בתאילנד, בחווה של אביו של איגור וממשיך במוסקבה. איגור מזמין את חבריו לחווה כדי להציג את חברתו נסטיה לאביו והוא נהנה היטב. בדרך למטוס מכירים החברים משפחה אמריקאית צעירה, ההולכת לאחד המנזרים להתאושש מאי פוריות.
איגור, ארטיום וסאונה מנסים להניא את החברות שלהם מלבקר במנזר, אך ללא הצלחה. במנזר נמצא אליל עתיק, אשר לפי האגדה מעניק אבהות לכל מי שנוגע בו. למרות אזהרת הנזיר, החברים עדיין מקיימים מגע פיזי עם האליל ועתה הם נידונים להרהר בילד במגע המיני הראשון. מפחד זה, הם מחליטים באופן זמני להימנע ממין, מה שגורם לאי שביעות רצון של אהובותיהם, אשר נעלבות ועוזבות. מצבו של איגור מחמיר בשל העובדה שאביו הוא אוליגרך שמתנגד ליחסיו עם נסטיה ורוצה לארגן לו נישואים רווחיים כדי לתקן את ענייניו הכספיים ונסטיה לומדת על כך עם כל ההשלכות המתלוות לגילוי זה. החבר'ה מחליטים לבלות את שארית זמנם בשעות הפנאי, אבל אז הם פוגשים את ידידם הוותיק - ולנטין הקדוש, שמכניס להם לחשים חדשים - רק אחד מהם יהפוך לאב והשאר לא יוכלו להביא ילד בעשור הקרוב. החברים מבינים שהם מוכנים לאבהות וההרפתקאות מתחילות.
ביאנלה
בעקבות הביאנלה של ונציה מתקיימות תערוכות אמנות עכשווית הנושאות את השם "ביאנלה" בערים רבות בעולם.
בנובמבר 2022 זכתה שיר בר-חן, בוגרת המגמה לעיצוב אופנה מבית הספר רעות לאמנויות שבחיפה, במקום הראשון בביאנלה האיטלקית הרביעית לתיכונים שהתקיימה ברומא במעמד שר החינוך של איטליה.
בישראל נערכו תערוכות אחדות שנשאו את השם "ביאנלה":
על הקסם שבמושג "ביאנלה" והיומרה הנלווית אליו נכתב במאמר ביקורת:
סברתה
סברתה (יוונית Σαβράτα; ערבית صبراتة) הייתה העיר המערבית מבין "שלוש הערים" (Τρίπολις - "טריפוליס") ששכנו לחופו של הים התיכון, כיום במחוז א-זאווייה בצפון-מערב לוב. שתי הערים האחרות היו אואה (כיום טריפולי) ולפטיס מגנה. שרידי העיר שוכנים במרחק של כ-65 ק"מ מערבית לטריפולי, ובשנת 1982 הם הוכרזו כאתר מורשת עולמית על ידי ארגון אונסק"ו. העיר המודרנית סברתה שוכנת כ-1.5 ק"מ דרומית לאתר הארכאולוגי ומתגוררים בה כ-20,000 תושבים.
היסטוריה
ייתכן שהעיר נוסדה במאה ה-7 לפנה"ס בידי פיניקים מצור בשם "צברתן" או "צברתען", ונראה שעד מהרה הייתה לחלק משטח ההשפעה של קרתחדשת. כמרכז סחר פיניקי בחוף הטריפוליטני, ריכזה סברתה את מוצריה של אפריקה, דרך מפרץ גָאבֶּס שבתוניסיה. העיר הייתה חלק מהממלכה הנומידית הקיקיונית של מסיניסה, עד אשר נכבשה בשנת 46 לפנה"ס על ידי הרומאים וסופחה למחוז אפריקה באימפריה.
סברתה הגיעה לשיא תפארתה במאה ה-2 ובמאה ה-3 לספירה. בתקופה זו נבנו מבנים מונומנטליים ברחבי העיר, והידוע בהם הוא התיאטרון. שקיעתה של העיר החלה במאה ה-4, כשהצטמצם היקף הסחר עם אפריקה ובין תושביה ניגלו יריבויות על רקע דתי. הונדלים פלשו אל העיר בשנת 455 והרסו את חומותיה. אף הכיבוש הביזנטי לא הביא לשינוי מצבה, והיא ננטשה באופן סופי לאחר פלישות הערביות במאה ה-7 ובמאה ה-11.
האתר הארכאולוגי
האתר מחולק לשני מתחמים - מזרחי ומערבי, וביניהם שטח פתוח ברוחב של כ-150 מטר. אורכו של כל אחד משני המתחמים הוא כ-300 מטר מחוף הים דרומה.
המבנה החשוב והשמור ביותר באתר הוא התיאטרון הרומאי הניצב במתחם המזרחי, כ-200 מטר מחוף הים. המבנה הוקם ככל הנראה במחצית השנייה של המאה ה-2, וחלקו המרשים ביותר הוא הקיר האחורי (Scaenae frons) בן שלוש הקומות הנתמך בעמודי שיש. 11 הטריבונות יכלו לאכלס עד 5,000 צופים. בסברתה שוכנים גם מקדשים לאלילים מהמיתולוגיה המצרית, כדוגמת מקדש איזיס הנמצא במתחם המזרחי, סמוך לתיאטרון.
במתחם המערבי שוכן הפורום ובו מספר מבנים ומקדשים שביניהם מקדש יופיטר, מקדש אנטוניוס, מקדש הרקולס והבזיליקה הנוצרית מימי יוסטיניאנוס הראשון ובה רצפת פסיפס. פסיפסים השתמרו גם בבתי המרחץ: במרחצאות הסמוכות לים נצבעו הפסיפסים בצבעי הים, בעוד שאלה הסמוכות לתיאטרון נצבעו בשחור ובלבן.
במרחק של פחות מקילומטר מהאתר שוכן האמפיתיאטרון הרומי שהוקם במאה ה-2 ואשר יכול היה להכיל עד 10,000 צופים. באתר שני מוזיאונים - האחד לממצאים פוניים והאחר לרומיים.
המשטרה הלאומית (דנמרק)
המשטרה הלאומית של דנמרק (בדנית: Rigspolitiet) היא משטרת דנמרק והגוף הלאומי לענייני שיטור בדנמרק, גרינלנד ואיי פארו. המשטרה מנוהלת על פי מסגרת חוקים המוכתבים על ידי ה"פולקטינג" (הפרלמנט הדני) ושר המשפטים של הממשלה ותחומי שיפוטה כוללים את כל האזורים שנשלטים על ידי דנמרק, כולל איי פארו וגרינלנד.
מנהיגות
המשטרה נשלטת על ידי שר המשפטים באמצעות הנציב הלאומי של המשטרה, שבתורו פועל מעל מספר ניצבים ומחלקות במשרד הנציב הלאומי. מחלקות אלה כוללות: תקציבים וחשבונות, מחלקת הערכות, מחלקת הנתונים, מחלקת התעבורה, כוח אדם וגיוס, מחלקת המשטרה, המכללה המשטרתית, מחלקת זרים ושירות הביון והביטחון הדני.
מחוזות
משרד הנציב הלאומי מורכב גם מנציבי המשטרה של שנים עשר מחוזות המשטרה של דנמרק, והשטחים שהיא שולטת בהם, וכן קצינים מינהליים של כוחות המשטרה הקהילתיים התומכים ביחידות הסדירות. לכל מחוז מטה משטרה מרכזי אחד, כמו גם מספר תחנות משנה, תלוי בגודל המחוז.
מחלקת משטרת קופנהגן מאורגנת באופן שונה במקצת, בשל גודלו ומורכבותו של האזור כבירת המדינה, עם שלושה סגני נציבים שמסייעים למפכ"ל הראשי.
תפקידים
המשטרה נדרשת לבצע מספר תפקידים:
בנוסף לתפקידי אכיפת החוק, מוטלת על המשטרה גם חובות מנהליות, לרבות ניהול מבחני נהיגה, הנפקת רישיונות נשק ורישיונות רכב וכן הוצאת אישורי משטרה ותיק פלילי.
גיוס
כל הפונים לגיוס חייבים להיות אזרחים דנים ולהיות מעל גיל 21, עם בריאות טובה, ראייה ושמיעה, כמו גם הסמכה להצלת חיים או עזרה ראשונה. צוערי המשטרה מאומנים במשך תשעה חודשים לפני שהם מתחילים בתפקיד ואחריהם שמונה עשר חודשים באימונים רציפים בזמן שהם מבצעים את תפקידם.
אל-קאים באמר אללה
אל-קאים באמר אללה (בערבית: القائم بأمر الله, זה אשר עושה את מצוות אללה, אפריל 893–מאי 946) הוא כינויו של אבו אל-קאסם מוחמד בן אל-מהדי אל-קאים באמר אללה (בערבית: ابو القاسم محمد بن المهدي القائم بأمر الله, שהיה הח'ליפה השני בשושלת הפאטמית, ושלט משנת 934 עד שנת 946. הוא האימאם ה-12 על פי הזרם האסמאעילי.
ביוגרפיה
אל-קאים באמר אללה נולד בסלמיה שבסוריה בשנת 895, בשם עבד א-רחמאן. לאחר שאביו, עוביד אללה אל-מהדי באללה, עלה לשלטון, הוכרז אבו אל-קאסם כיורש העצר המיועד בשנת 912, ועזר לדכא את ניסיונות המרד.
אל-קאים באמר אללה הוביל את ההתנגדות לבית עבאס, אשר נתפסו כרודנים, במערכות שהתרחשו הן בין השנים 914–915 ובין השנים 919–921.
בשנת 934 ירש אל-קאים באמר אללה את השלטון מאביו, והוכתר כח'ליפה.
תחת הנהגתו, האימפריה של השושלת הפאטמית הפכה לכוח החשוב והמוביל באגן הים התיכון.
בין השנים 944–947, האימפריה נכנסה למשבר, כאשר פרץ מרד הח'וארג' בהנהגתו של אבו יזיד.
לאחר פטירתו, תפס את מקומו והמשיך את דרכו בנו, אלמנצור באללה אלפאטמי.
דניאל אורן
חייו
דניאל אורן נולד לסם (שמואל) ורבקה אורן.
אביו סם נולד ביפו, בשם איסמעיל סיקסיק (בן למוחמד סיקסיק ממשפחה מוסלמית יפואית אמידה ולאם ושמה שושנה, יהודייה) אימו, רבקה גרנדשטיין, בת למשפחה של חסידים ופסיכולוגית, בוגרת הסורבון בפריז. בצעירותו למד נגינה בפסנתר ובצ'לו, וכמו כן גם פיתוח קול, הרמוניה וקונטרפונקט.
המנצח והמלחין האמריקאי ליאונרד ברנשטיין לקח את אורן תחת חסותו כבר בשנת 1968, כאשר בחר בו כסולן לביצוע של יצירתו "מזמורי צ'יצ'סטר" בקונצרט במסגרת פתיחת שידורי הטלוויזיה הישראלית. במסגרת שירותו הצבאי היה חבר במקהלת הרבנות הצבאית. הוא השלים את לימודיו בגרמניה, והתרכז בניצוח על תזמורות. הקריירה הבינלאומית שלו החלה בשנת 1975, כאשר זכה בפרס הרברט פון קאראיין למנצחי תזמורת צעירים.
אורן התמחה בניצוח על האופרות האיטלקיות הגדולות, בבתי אופרה באיטליה וברחבי אירופה, וכן בארצות הברית, ישראל ועוד. זמרים דגולים כמו לוצ'אנו פבארוטי, ופלאסידו דומינגו מופיעים תחת שרביטו, בהפקה ובבימוי של אישים מפורסמים כפרנקו זפירלי. בין התזמורות עליהן ניצח נמנות התזמורת הפילהרמונית הישראלית, התזמורת הסימפונית הישראלית ראשון לציון, הפילהרמונית של ברלין, תזמורת רדיו בוואריה ועוד.
המוזיקולוג יהואש הירשברג אומר על אורן, כי הוא ממשיכו של ארטורו טוסקניני כפרשן האופרות של ורדי. אורן נחשב לאחד משלושת המנצחים הישראלים הבינלאומיים המרכזיים, יחד עם דניאל בארנבוים ויואל לוי.
דניאל אורן משמש כמנהל האמנותי של בית האופרה בסלרנו, איטליה, כמנהל המוזיקלי של האופרה הממלכתית של גיאורגיה בטביליסי וב-2017 הוענק לו מעמד של רב-מנצחים באופרה הישראלית, וזאת לאחר שהיה שם מנהלה המוזיקלי בין השנים 2014–2017.
מלאכת לש
בהלכה, מְלֶאכֶת הַלָּש היא אחת מל"ט אבות מלאכה האסורות בשבת. המלמדת על איסור לישת חומרי גלם (בדרך כלל מים וחומר אבקתי) עד לעשיית עיסה. בין היתר האיסור כולל עשיית בצק, מלט, בוץ, ועוד.
יש הסבורים כי האיסור נאמר נאמר אף לפני הלישה, בנתינת הנוזל לתערובת.
מלאכה זו היא חלק ממספר המלאכות המכונות "סידורא דפת", דהיינו הפעולות המובילות לעשיית הלחם, שכל אחת מהן אסורה בשבת.
מקור
ככל ל"ט מלאכות שבת, גם מלאכה זו נלמדה מהציווי המקראי שבעשרת הדיברות שלא לעשות מלאכה בשבת, שלפי חז"ל 'מלאכה' מוגדרת אחת מהפעולות ששימשו למעשה בהכנת המשכן, בו נזקקו לפעולת הלישה כדי להפיק צבע ליריעות המשכן, כפי שהיה נהוג בעת העתיקה.
מלאכה זו נרמזה לראשונה במשנה במסכת שבת, שם משתמע שאסור בשבת לשרות דיו בתוך מים בשבת. ממשנה נוספת המדברת על האכלת בעלי חיים בשבת משתמע שמותר לשרות מורסן בשבת, ורק אסור לגבל אותו.
הגדרת המלאכה
בתלמוד מובאת ברייתא שבה מחלוקת תנאים בשאלה מתי אדם חייב מהתורה במלאכת לש:
אם כן, דעת רבי יהודה הנשיא היא שהאיסור הוא הנחת שני החומרים בכלי אחד. לעומת זאת, דעת רבי יוסי ברבי יהודה היא שעוברים על האיסור רק כשהאדם מגבל (=לש) את שני החומרים.
להלכה, פסקו הרמב"ם, הרא"ש ורוב הראשונים לקולא כרבי יוסי ברבי יהודה, וכך פסק גם השולחן ערוך. אולם הרב ישראל איסרלן בספרו "תרומת הדשן" ועוד ראשונים מאשכנז פסקו לחומרה כרבי יהודה, וכך נראה שפסק הרמ"א.
דבר שאינו בר גיבול
הגמרא מסבירה שמחלוקתם של רבי ורבי יוסי ברבי יהודה בהגדרת האיסור מהתורה היא רק בדבר שהוא "בר גיבול", כלומר דבר שניתן ללוש אותו לעיסה אחידה. אולם בדבר ש"אינו בר גיבול" – כלומר שאינו הופך לעיסה אחידה (כגון "מורסן", שהוא תערובת של קליפות התבואה ומים) – הדין שונה. מצד אחד לא מתחייבים בו באיסור מהתורה, שהרי לא לשים אותו לעיסה אחידה, אולם כבר בנתינת המים לתוך התערובת עוברים על איסור מדרבנן, שהרי זה דרך הערבוב שלו.
תוספות רי"ד פסק שעל כל תרכובת עוברים באיסור מהתורה, לדוגמה כבר בהכנת דיו עובר באיסור לש מהתורה. לדעתו כבר בנתינת המים לתוך חומר הדיו מתחייב באיסור אף אם לא עירבב. אולם רוב הפוסקים פסקו שכל בלילה רכה היא רק איסור של חכמים. מכאן נובע גם האפשרות להכין כזו תערובת בשינוי, דהיינו שלא כדרך הרגילה - צורת עשייה שבה מותרים איסורי חכמים רבים.
לישה בשינוי
התלמוד מביא ברייתא שבה מחלוקת תנאים האם מותר לגבול קלי, דהיינו גרעינים קלויים, שאינם ניתנים להגעה לעיסה אחידה, והוא מביא את דברי רב חסדא שלדבריו המתיר במחלוקת זו הוא רבי יוסי ברבי יהודה. התלמוד מגביל את ההיתר רק למקרה שבו הגיבול נעשה בשינוי, ורב חסדא מסביר שהשינוי הוא "על יד על יד", דהיינו מעט מעט. לאחר מכן ממשיכה הברייתא ואומרת שהצדדים החולקים מסכימים שמותר לבחוש "שתית", שהוא מאכל העשוי מקמח קליות (על פי המשך האמור בתלמוד, הבחישה היא בחומץ). התלמוד מסביר שההיתר הוא בבלילה רכה בלבד, וגם במקרה זה מעמיד את ההיתר בשינוי, שאותו מסביר רב יוסף שהוא שינוי סדר מתן החומרים (נתינת החומץ לתוך השתית במקום להפך). לאחר מכן מובא היתר גיבול מורסן, וגם הוא מוגבל בכך שנעשה בשינוי. באשר לשינוי זה מובאים דברי רב יימר בר שלמיא בשם אביי, שהשינוי הוא גיבול של "שתי וערב", דהיינו בצורה מוצלבת ולא סיבובית.
מדברי התלמוד עולים אם כן כמה סוגי שינויים: "על יד על יד" (מעט מעט); שינוי סדר נתינת החומרים; ו"שתי וערב".
Elden Ring
Elden Ring הוא משחק תפקידים שפותח על ידי FromSoftware ופורסם על ידי Bandai Namco Entertainment. המשחק, בבימויו של הידטקה מיאזאקי, נעשה בשיתוף פעולה עם הסופר ג'ורג' ר.ר. מרטין, שעזר בכתיבת תפאורה למשחק. "Elden Ring" יצא ל- Microsoft Windows, פלייסטיישן 4, פלייסטיישן 5, Xbox One ו- Xbox Series X/S ב-25 בפברואר 2022.
הקדמה
עלילת המשחק מתרחשת בממלכת ארצות הביניים, זמן מה לאחר השמדת טבעת האלדן והתפזרות רסיסיה, באזור הרונות האדירות. פעם מבורכת על ידי הטבעת והארדטרי שמסמלת את נוכחותה, הממלכה נשלטת כעת על ידי האלים-למחצה של המלכה מאריקה הנצחית, שכל אחד מהם מחזיק ברסיס של הטבעת שנותן להם כוח אך משחית אותם. בתור "מוכתמים" (גולים מהארצות שבין לבין אשר איבדו את ברכת הטבעת) שזומנו חזרה לארצות הביניים לאחר התנפצות הטבעת, השחקנים חייבים לחצות את הממלכה כדי למצוא בסופו של דבר את כל הרונות האדירות, לשחזר את טבעת האלדן, ולהפוך לאדון האלדן.
משחקיות
Elden Ring הוא משחק פעולה תפקידים שמשוחק בגוף שלישי ותכונות דומות למשחקים שקדמו לו כגון סדרת Souls כמו גם bloodborne ו Sekiro: Shadows Die Twice, עם משחקיות המתמקדת בלחימה וחקירה. הבמאי הידטקה מיאזאקי הסביר ששחקנים מתחילים עם פתיחה ליניארית אך בסופו של דבר יעברו לחקור בחופשיות את הארצות שבין לבין, כולל ששת האזורים העיקריים, כמו גם טירות, מבצרים וקטקומבות המפוזרות במפת העולם הפתוח העצומה. אזורים עיקריים אלו מחוברים זה לזה באמצעות אזור מרכזי ששחקנים יכולים לגשת אליו מאוחר יותר במשחק (בדומה ל-Firelink Shrine מ- Dark Souls) וניתן יהיה לחקור את המפה באמצעות רכיבה עם הדמות, מה שמיועד להיות אמצעי התחבורה העיקרי, למרות שמערכת fast travel תהיה זמינה. במהלך המשחק, השחקנים יתקלו בדמויות שאינן שחקנים (NPCs) ואויבים רבים, כולל האלים למחצה ששולטים באזור מרכזי שישמשו כבוסים הראשיים של המשחק.
קרב ב-Elden Ring מבוסס במידה רבה על בניית דמויות כמו במשחקי Souls, מאפיינים אינטלקטואליים קשורים, כגון לחימה מחושבת מבוססת קרב פנים אל פנים עם שימוש במיומנויות, יכולות קסם, כמו גם מכניקת חסימה והתחמקות. Elden Ring תציג קרבות רכיבה ומערכת התגנבות שהיא אלמנט מ-"Sekiro"; תכונות אלו צפויות לעודד שחקנים לתכנן אסטרטגיה ייחודית לכל אויב שהם נתקלים בו. המשחק ישתמש בסרגל סיבולת של השחקן דבר שנעדר מ- "Sekiro", למרות שהשפעתו הכוללת על הלחימה פחתה בהשוואה לכותרים קודמים שהשתמשו בסרגל. שלא כמו ב- "Sekiro", מכניקת התחייה לאחר מוות במשחק לא תהיה זמינה, אולם נוספו כמה אלמנטים כדי להבטיח את התקדמות השחקנים במשחק.
מיאזאקי הצהיר כי בניית הדמות ב Elden Ring תהיה עשירה יותר, מכיוון ששחקנים יוכלו לגלות מיומנויות שונות באמצעות חקירת המפה במקום פיתוח עצי מיומנות כמו במשחקי FromSoftware אחרים. מיומנויות אלו ניתנות להחלפה עם מגוון גדול של כלי נשק, שלצד ציוד, יכולות קסם ופריטים ששחקנים יכולים ליצור באמצעות חומרים המצויים בעולם, ניתן להשתמש בהם כדי להתאים אישית את דמות השחקן. המשחק יכלול גם מכניקת זימון, שבה שחקנים יכולים לזמן מגוון גדול של רוחות הניתנות לאיסוף ומוסתרות ברחבי מפת העולם של המשחק, כולל אויבים שהובסו בעבר, כבעלי ברית כדי לסייע לשחקנים בקרב. בדומה לסדרת Souls, מרובה המשתתפים של המשחק יאפשר לזמן שחקנים אחרים למשחק שיתופי.
פיתוח
Elden Ring פותח על ידי FromSoftware והופץ על ידי Bandai Namco Entertainment. המשחק הוכרז ב-E3 2019 עבור Microsoft Windows, פלייסטיישן 4 ו- Xbox One. לא נחשף מידע נוסף עד לשחרור הטריילר במהלך חודש יוני 2021 שהכריז על תאריך יציאה, ה-21 בינואר 2022, עם מהדורות נוספות ל- פלייסטיישן 5 ול- Xbox Series X/S. באוקטובר 2021, הוכרז שתאריך יציאת המשחק יידחה ל-25 בפברואר 2022.
Elden Ring מבוים על ידי הידטקה מיאזאקי, בניית העולם נעשית על ידי סופר הפנטזיה ג'ורג' ר.ר. מרטין, הידוע בעיקר בזכות סדרת הספרים "שיר של אש ושל קרח". כמעריץ של ספריו של מרטין, מיאזאקי יצר עם מרטין קשר והציע לו לעבוד יחד על הפרויקט, והציע לתת למרטין חופש יצירה בכתיבת סיפור הרקע של יקום המשחק. מיאזאקי השתמש בתרומותיו של מרטין כבסיס לנרטיב של המשחק. חלק מהצוותים שעבדו על סדרת הטלוויזיה "משחקי הכס" סייעו גם הם בפיתוח המשחק. כמו ברבים ממשחקיו הקודמים של מיאזאקי, הסיפור לא יוסבר בבירור לשחקנים מכיוון ש-FromSoftware רוצים ששחקנים יפרשו את הסיפור בעצמם באמצעות דיונים אופציונליים עם דמויות שאינן שחקנים (NPCs). מיאזאקי קיווה שתרומותיו של מרטין יפיקו נרטיב טוב יותר ממשחקיו הקודמים.
העבודה על המשחק החלה בתחילת 2017 בעקבות יציאת "The Ringed City", הרחבה עבור המשחק "Dark Souls III", שפותח לצד Sekiro. כמו כל המשחקים בסדרת Souls, לשחקנים תהיה את היכולת ליצור דמות מותאמת אישית משלהם במקום להשתמש בגיבור קבוע. מיאזאקי מחשיב את Elden Ring כ"'אבולוציה טבעית" לסדרת Souls, שמציגה עולם פתוח עם מכניקה חדשה כמו רכיבה על סוסים. בניגוד למשחקים רבים אחרים המבוססים עולם פתוח, Elden Ring לא תציג עיירות מאוכלסות עם NPCs אלא חורבות דמויות צינוק במקומן.
צומת עמיעד
הצומת משמש למעבר תנועת כלי רכב הנוסעים לקריית שמונה, לאצבע הגליל ולצפון רמת הגולן ומנקז חלק גדול מהתנועה ליעדים אלה, תנועה המגיעה בחלקה ממרכז ישראל דרך מחלף גולני ומחלף נחל עמוד (קדרים), יחד עם התנועה המגיעה מאזור חיפה, עכו וכרמיאל דרך כביש 85. כמו כן הוא צומת מעבר לכבישי מורדות הכנרת לכיוון טבריה לבאים מצפון. בשל נוחות הנסיעה בכביש 65 בחלקו הצפוני בהשוואה לצירים דרומיים יותר, משמש הצומת גם חלק ניכר מהתנועה למרכז ודרום רמת הגולן. עומסי תנועה בצומת שכיחים בעיקר בשבתות ובחגים, בהם ישנה תנועת מטיילים רבה לכיוון אצבע הגליל.
בשנת 2008 השלימה החברה הלאומית לדרכים עבודות להרחבת הצומת ושינוי הגאומטריה שלו. בעוד שלפני השיפוץ התנועה על כביש 90 הייתה ישר מדרום לצפון והחיבור של כביש 85 הצריך פנייה (צפונה-שמאלה), הרי שלאחר השינוי כביש 85 צפון-מזרחה מתמזג לכביש 90 צפונה ללא פניה ואילו מכביש 90 אל המשכו הצפוני נדרשת פנייה (ימינה).
באטל קריק (מישיגן)
באטל קריק (באנגלית: Battle Creek) היא עיר בצפון–מערב מחוז קאלהון שבמדינת מישיגן שבארצות הברית. העיר ממוקמת בסמוך לנקודת המפגש של הנהרות באטל קריק וקאלמזו. נכון ל-2020 התגוררו בעיר 52,721 תושבים. העיר זכתה לכינוי "עיר הקורנפלקס", משום ששוכנים בה המטות של חברת קלוגס ו-Post Consumer Brands.
מקור השם
לפי אחת האגדות המקומיות, באטל קריק קרויה על שם היתקלות בין שני ילידים אמריקאים למשלחת של הממשלה הפדרלית שנשלחה ב-1824 לבצע סקר קרקעות. שני הילידים הגיעו למחנה המשלחת בבקשה למזון אחרי שהצבא האמריקאי איחר באספקת המזון בהתאם להסכם שיקגו מ-1821. אחרי דין ודברים, נטען שאחד מהילידים ניסה לקחת אוכל, ואחד מחברי המשלחת ירה ופצע קשה אחד מהם. בעקבות התקרית עזבו חברי המשלחת לדטרויט. הסוקרים לא שבו לאזור עד יוני 1825, אחרי שהמושל יישב את הסכסוך. המתיישבים הראשונים קראו לנהר באטל קריק והעיירה קיבלה ממנו את השם.
גרסה אחרת מתייחסת לנהר שנקרא בפי המקומיים Waupakisco, התייחסות שלהם לקרב בין שבטים שנערך לפני הגעת האירופאים. עם זאת, חוקר מאוניברסיטת טרומן מאמין שלשם אין קשר לדם או לקרב.
היסטוריה
בשנת 1774 הקימו שבט אוטווה ופוטוואטומי כפר משותף בסמוך לעיר שקיימת כיום. בעקבות השלמת תעלת ארי (Erie) ב-1824 התחזקה ההגירה מערבה מניו יורק וניו אינגלנד, בין היתר למישיגן. יישוב הקבע של האירופאים החל ב-1831, אחרי מעבר פוטווואטומי לשמורה. ב-1839 נוסדה העיירה בחוק.
בין 1832 ל-1861 עם פרוץ מלחמת האזרחים האמריקאית, שימשה העיר כתחנה חשובה ברשת ה"מסילות התחתיות", ששימשו עבדים נמלטים כדי לברוח לחופשי במישיגן ובקנדה.
ב-1866 הקים בעיר ד"ר ג'ון הארווי קלוג סנטוריום, ואחיו, ויל קית' קלוג עבד עבורו. במהלך עבודתו שפך קלוג קמח תירס נוזלי למכשיר חימום שבישל והפך אותו לפתיתים, להם הוסיף חלב. הוא הצליח לשכנע את אחיו לחלק את המאכל החדש למטופלים בסנטוריום והביקוש אליו גבר. כך, יחד עם מספר משקיעים פתח מפעל לייצור קורנפלקס. בהשראתו, המציא צ'ארלס ויליאם פוסט סוג אחר של דגני בוקר והקים בעיר חברה משלו.
דמוגרפיה
ב-1982, בלחץ חברת קלוגס שאיימה להוציא את המטה שלה מהעיר, סיפחה אליה העיר את עיירה בשם באטל קריק, מה שהכפיל את אוכלוסייתה.
בשנת 2020 היה הגיל החציוני בעיר 36.3. ההכנסה החציונית השנתית של משק בית הייתה 42,285 דולר, ובסך הכל 25,270 דולר לנפש. 22.7% מאוכלוסיית העיר חיה בעוני.
תחבורה
בבאטל קריק קיימת תחנת רכבת בה עוברות רכבות של אמטרק, לצד חברת הרכבות הקנדית ונורפוק שמספקות גם הן שירות. בנוסף, קיים בעיר נמל תעופה בינלאומי לצד נמל תעופה מקומי.
בוואריזאורוס
בוואריזאורוס (שם מדעי: Bavarisaurus; מילולית: "לטאת בוואריה") הוא סוג של לטאה נכחדת שחיה בתור היורה של אירופה. היא נמצאה ב-1953 בבוואריה שבגרמניה בתוך קיבתו של דינוזאור קטן מסוג קומפסוגנתוס, אשר טרף אותה בחייו. המאובנים הראשונים ששויכו ללטאה, משנת 2017 משויכים לסוג אחר - Schoenesmahl.
לטאה זו הייתה בעלת ראש עבה מעט והייתה קשורה לקבוצה דמויי שממית. היא הגיעה לאורך 20 ס"מ והייתה בעלת אצבעות מפותחות. ככל הנראה הייתה פעילת לילה אז ניזונה מחרקים.
לצידה חיו לטאות אחרות כמו ארדאוזאורוס ו-Homoeosaurus (מין של מחודק ראש), דמויי-תנינאים שונים, האנורוגנתוס המעופף ודינוזאורים קטנים כמו הארכאופטריקס - העוף הראשון והקומפסוגנתוס.
פאו לופז
פאו לופז סבטה (בספרדית: Pau López Sabata; נולד ב-13 בדצמבר 1994) הוא כדורגלן ספרדי המשחק בעמדת השוער באולימפיק מרסיי.
אספניול
לופז הצטרף למחלקת הנוער של אספניול בשנת 2007, כשהיה בגיל 12. את הופעת הבכורה שלו בקבוצה ערך בקבוצת המילואים של אספניול בהליגה הספרדית השלישית כחלק מעונת 14–2013.
ב-12 ביוני 2014, לופז חתם על חוזה לארבע שנים, כשהפך לחלק אינטגרלי מהקבוצה הבוגרת. ב-17 בדצמבר, לופז ערך את הופעת הבכורה שלו בניצחון הבית 0–1 על דפורטיבו אלאבס במסגרת גביע המלך הספרדי.
ב-31 באוגוסט 2016, לופז הושאל לעונת אחת לטוטנהאם הוטספר, כשוער השלישי בסגל אחרי הוגו לוריס ומישל וורם. משום כך, הוא לא ערך הופעה אחת בקבוצה וחזר בתום העונה לאספניול.
לאחר שחזר לאספניול, הוא חזר לשמש שוב לשוער הראשון של הקבוצה.
רומא
ב-9 ביולי 2019, לופז חתם ברומא עבור סכום של 23.5 מיליון אירו. ב-25 באוגוסט 2019, לופז ערך את הופעת הבכורה שלו בליגה במשחק הבית נגד גנואה, משחק שנגמר בתוצאת תיקו שלוש.
אולימפיק מרסיי
ב-8 ביולי 2021 הושאל לעונה אחת לאולימפיק מרסיי מהליגה הצרפתית עם אופציית רכישה אשר תמומש החל מקיץ 2022. לאחר תחרות על אפודת השוער הראשון עם סטיב מנדנדה המנוסה, הוא ערך את הופעת הבכורה שלו במדי התכולים ב-11 בספטמבר בניצחון החוץ 0–2 על מונקו. לופז הפך לשוערה הראשון של הקבוצה לאחר שאותו מנדנדה חתם בסטאד רן. לבסוף, מרסיי מימשה את אופציית הרכישה של לופז ב-8 בינואר 2022.
קריירה בינלאומית
ב-26 בדצמבר 2015, לופז ערך את הופעת הבכורה שלו במדי נבחרת קטלוניה בהפסד 1–0 לנבחרת חבל הבסקים במסגרת משחק ידידות. במשחק זה, לופז זכה בתואר איש המשחק.
ב-17 במאי 2016, לופז וחברו לקבוצה באספניול, מרקו אסנסיו, זומנו לנבחרת ספרד למשחק הידידות נגד נבחרת בוסניה והרצגובינה. את הופעת הבכורה שלו במדי נבחרת ספרד ערך שנתיים לאחר מכן, כשנכנס כמחליף של קפה אריסבלאגה בדקה ה-75 בהפסד 1–0 לאותה בוסניה והרצגובינה.
אלווה טריל
אלווה טריל (באנגלית: Elva Trill; נולדה ב-8 בינואר 1994) היא שחקנית קולנוע ומוזיקאית אירית.